Իսկ այսօր երեկոյան Գաֆեսճյան կենտրոնի մայիսյան դասական կասկադը փայլուն վերջնակորդներով կգունեղացնի «Արմեն Բաբախանյան և հայ երիտասարդ տաղանդներ» շարքի հերթական` եվրոպական ընտրանուց ձևավորված համերգը: Մտերմիկ երաժշտական զրույցի տրամադրող այս սրահում ՀՀ վաստակավոր արտիստ Արմեն Բաբախանյանը, վստահաբար, կկախարդի իր գերզգացմունքային կատարողական վարպետությամբ: Նրա ներշնչած հավատով ու նրա մասնակցությամբ առավել անկաշկանդ հանդես կգա բեմելի կարոտ երաժիշտների վեցնյակը (Անդրեյ Կուրբետ, Արթուր Գրիգորյան, Ռոման Նամալյան, Մարիամ Վարդանյան, Աննա Հայրապետյան, Անդրանիկ Աղաջանյան):